Diari Oficial de la Generalitat Valenciana


Sumari del DOGV 7678, del 15-12-2015 (2015/9592)

Notificació de la sentència dictada en el procediment de guarda i custòdia número 756/2013.
-------------------------------------------------------------------------------------------

### Dades del document

Número de DOGV
:   7678

Data del DOGV
:   15-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9592


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en el procediment de guarda i custòdia número 756/2013. [2015/9592]  
De: Sonia Isabel Herrera Docherty.  
Procuradora:Virginia Saura Estruch.  
Contra: Víctor Sánchez Flores.  
Procurador/a: -  
  
En aquest procediment, seguit a instàncies de Sonia Isabel Herrera Docherty contra Víctor Sánchez Flores, s'ha dictat sentència la dispositiva de la qual, literalment, és la següent:  
  
«Dispositiva  
Estime la demanada interposada per Sonia Isabel Herrera Docherty contra Víctor Sánchez Flores, i dispose les següents mesures en relació amb la filla menor:  
1. La filla menor d'ambdós parts, A., sotmesa a la pàtria potestat d'ambdós progenitors, quedarà sota la guarda i custòdia de la mare, sense perjudici que, de conformitat al contingut de la pàtria potestat, cada progenitor haurà de mantindre informat el contrari sobre l'evolució escolar, social i sanitària de la filla, sempre que el progenitor no la puga obtindre per ell, els professionals que s'ocupen de la menor estan obligats a subministrar, tant al pare com a la mare, qualsevol informació que els sol·liciten sobre la seua filla, per ser ambdós titulars de la pàtria potestat, i hauran de demanar el consentiment de l'altre progenitor (que s'entendrà atorgat si no mostra la seua oposició en els 10 dies naturals següents a la seua notificació fefaent) o comptar amb autorització judicial prèvia per als canvis de residència que, per la distància, afecten el règim de visites, per als canvis de col·legi, orientació educativa, religiosa o laica, tractaments mèdics transcendents, sobretot de cirurgia estètica, psicològics o psiquiàtrics i, en general, qualsevol alteració que afecte de manera important la vida de la menor.  
  
2. El règim de visites i comunicacions del progenitor no custodi amb la menor queda establit de la forma següent:  
- Caps de setmana alterns, des del divendres a l'eixida del col·legi, la replegarà en el centre escolar, fins al diumenge a les 20.00 hores, en què la reintegrarà al domicili matern. Correspondrà al pare el cap de setmana de l'11 al 13 d'abril i els següents alterns.  
- I els següents períodes de vacances:  
- Vacances d'estiu. Les vacances d'estiu es dividiran en els períodes següents:  
1. Del dia 1 de juliol a les 11.00 hores fins al 7 de juliol a les 20.00 hores.  
2. Del dia 7 de juliol a les 20.00 hores fins al 15 de juliol a les 20.00 hores.  
3. Del dia 15 de juliol a les 20.00 hores fins al 23 de juliol a les 20.00 hores.  
4. Del dia 23 de juliol a les 20.00 hores fins al 31 de juliol a les 20.00 hores.  
5. Del dia 31 de juliol a les 20.00 hores fins al 8 d'agost a les 20.00 hores.  
6. Del dia 8 d'agost a les 20.00 hores fins al 16 d'agost a les 20.00 hores.  
7. Del dia 16 d'agost a les 20.00 hores fins al 24 d'agost a les 20.00 hores.  
8. Del dia 24 d'agost a les 20.00 hores fins al 31 d'agost a les 20.00 hores.  
Els períodes 1, 3, 5 i 7 correspondran sempre al pare.  
- Nadal. Les vacances es dividiran en dos períodes, el primer període comprendrà des de les 11.00 hores del dia 24 de desembre fins a les 11.00 hores del dia 1 de gener, i el segon període des de les 11.00 hores del dia 1 de gener fins a les 20.00 hores del dia 6 de gener, correspon el primer període a la mare els anys imparells i al pare els parells.  
  
- Setmana Santa. Anys parells: des de les 10.00 hores del dia immediatament posterior al de conclusió de les activitats escolars a Dilluns de Pasqua a les 20.00 hores amb la mare, des d'aquest moment al diumenge següent a les 20.00 hores amb el pare. Els anys imparells al revés. S'adopta aquest règim i no l'interessat per la mare, pel fet de no correspondre la seua sol·licitud amb el calendari de vacances escolars de la Comunitat Valenciana.  
Els períodes de vacances interrompran el règim ordinari de visites de caps de setmana i intersetmanals, es restaurarà el règim d'alternança de caps de setmana corresponent el cap de setmana següent a la finalització de les vacances al progenitor que no haja tingut la menor l'últim període vacacional i així de forma successiva i alterna.  
  
Els ponts escolars s'entendran units al cap de setmana més pròxim i els festius intersetmanals no constitutius de ponts es distribuiran de manera alterna entre els progenitors, quan corresponga al pare el gaudi del dia festiu intersetmanal, la replegarà a les 10.30 hores i la tornarà a les 20.00 hores al domicili matern. El primer dia festiu intersetmanal des del pronunciament d'aquesta resolució correspondrà a la mare i s'iniciarà així l'alternança.  
Quant als dies especials, amb independència del progenitor a què li corresponga el dia d'acord amb el règim de visites anteriorment exposat, el dia del pare, el dia de la mare i l'aniversari de cada progenitor, li correspondrà al progenitor de què es tracte, en horari d'11.00 (des de l'eixida del col·legi, si és dia lectiu) a les 20.00 hores.  
  
El dia de l'aniversari de la menor, el pare la tindrà en companyia seua d'11.00 hores (o des de l'eixida del col·legi si és festiu) a les 20.00 hores els anys parells i la mare els imparells.  
El progenitor que la tinga haurà d'entregar al contrari, juntament amb la menor, la roba i documentació relativa a aquesta que puga necessitar durant l'estada amb ell, com DNI, passaport, targeta sanitària, etcètera, així com la medicació que, si és el cas, necessite.  
Ambdós progenitors facilitaran la comunicació telefònica, postal o telemàtica de la menor amb el progenitor que no la tinga en companyia seua, i aquest haurà de respectar, en tot cas, els horaris de descans i estudi de la menor.  
En haver una ordre d'allunyament que prohibeix al pare aproximar-se al domicili matern, les entregues i replegues, mentre aquesta estiga vigent, es faran a la porta del col·legi de la menor a través dels avis materns.  
3. S'assenyala la quantitat de dos-cents euros (200 ?) com la que haurà d'abonar el pare per a aliments de la filla menor, quantitat que haurà d'abonar en el compte que a aquest efecte designe l'altre progenitor i dins dels cinc primers dies de cada mes, quantitat que serà objecte de revisió anual d'acord amb les variacions de l'índex de preus al consum. I cada progenitor haurà d'abonar el 50 per cent de les despeses extraordinàries que puga ocasionar la menor, en els termes establits en el fonament cinqué.  
La pensió d'aliments es deu des de la data interposició de la demanda el 24 d'octubre de 2013, i la primera pensió que ha d'abonar el pare és la pensió de novembre de 2013.  
4. No s'aprecien motius per a imposar les costes processals a cap dels litigants.  
  
Notifiqueu la resolució anterior a les parts i feu-los saber que és susceptible de recurs d'apel·lació. El recurs haurà d'interposar-se per escrit en el termini de 20 dies hàbils, comptats des de l'endemà de la notificació. Serà necessària la consignació prèvia de 50 euros en el compte de consignacions i depòsits d'aquest jutjat, sense aquest requisit no s'admetrà a tràmit el recurs (DA 15a LOPJ, modificada per la LO 1/2009, 03.11.2009).  
  
Remeteu-ne un testimoniatge al registre civil corresponent al lloc de celebració del matrimoni perquè es realitze l'oportuna anotació marginal.  
  
Aquesta és la meua sentència, que pronuncie, mane i firme.»  
  
I atés que el demandat, Víctor Sánchez Flores, es troba en parador desconegut, expedisc aquest edicte a fi que li valga de notificació de forma deguda.  
  
Sant Vicent del Raspeig, 18 de setembre de 2015.- La secretària judicial: María Gracia Botella Espasa.